text: Når far drager i krig...
  11 februar 2013 kl. 12.07
  22 soldater satte mandag formiddag kursen fra Karup mod Afghanistan, hvor de skal være en del af hold 15. I alt skal 61 ansatte fra de Syd- og Sønderjyske kaserner være en del af holdet, og de bliver løbende sendt af sted.
  Med afgangen skulle der siges farvel til de nærmeste pårørende. For hver gang et hold sendes af sted i krig er der børn, der må blive hjemme.
  De må kæmpe med savn og uvished.
  Hvordan børnene oplever krigen, fortæller TV SYD i den prisbelønnede serie, som Louise Føns har lavet.
  Første afsnit sendes i aften kl. 20.25 på TV SYD-kanalen.
  